text: Gadesælgere irriterer
  15 februar 2014 kl. 13.03
  De handlende i de større byer er trætte af gadesælgerne. De skræmmer kunder væk.
  Gadesælgere og facere irriterer i de større byer.
  Gadesælgere forsøger at sælge et produkt ? eksempelvis et telefon-abonnement ? mens facere forsøger at skaffe penge ? eksempelvis til Amnesty International.
  De er for aggressive, og mange af vores kunder føler ubehag ved dem, siger således formanden for Haderslev Butikkerne, Orla Mortensen.
  Butikkerne i Haderslev er nu gået i dialog med kommunen.
  En løsning kunne være, siger Orla Mortensen, at gadesælgerne kun må opholde sig ét sted ? og at de skal have tilladelse.
  Også i eksempelvis Sønderborg og Vejle er cityforeningerne trætte af gadesælgere.
  Formanden for Folketingets retsudvalg Karina Lorentzen kommenterer i aftenens 19.30 udsendelse på TV SYD.
  